Lester Bird

Lester Bryant Bird (født 21. februar 1938 i New York, død 9. august 2021) var en antiguansk politiker. Han var leder for Antigua Arbeiderparti (ALP) fra 1971 og statsminister fra 1994 til 2004. Han var sønn av Vere Bird, som også var statsminister.

Bird ble statsminister etter valget i 1994. Hans regjering ble gjenvalgt i 1999. Antigua arbeiderparti tapte for United Progressive Party (UPP) valget i 2004. Birds parti mistet åtte seter i parlamentet og Baldwin Spencer ble den nye statsministeren i landet. Bird fortsatte som leder i Antigua arbeiderparti til tross for at hans parti tapte valget.

 Referanser 

Kategori:Antiguanske politikere
Kategori:Antiguanske friidrettsutøvere
Kategori:Personer fra New York City